המושכים בחוטים

המושכים בחוטים (באנגלית: Inside Job) היא סדרת טלוויזיה קומית מונפשת למבוגרים, שנוצרה והופקה על ידי שיאון טאקאוצ'י, יחד עם אלכס הירש, יוצר "גרוויטי פולס", אשר משמש כמפיק בפועל.

הסדרה עלתה לשידור בשירות "נטפליקס" ב-22 באוקטובר 2021. ב-9 בינואר 2023 לאחר חידוש הסדרה בקיץ 2022 לעונה שנייה, בוטלה הסדרה יחד עם תוכניות העונה השנייה.

תקציר העלילה
הסדרה מתרחשת בעולם בו כל תאוריית קונספירציה אפשרית היא אמיתית, ומביאה את קורותיו של ארגון הצללים הממשלתי "קוגניטו בע"מ" אשר שולט בסתר בעולם. העלילה מתמקדת בגאונה טכנולוגית ובשותפה המנסים לשמור על פעילותו של הארגון הרחק מעיניים סקרניות.

צוות הדמויות והמדבבים
 רייגן רידלי (ליזי קפלן) – מדענית יפנית-אמריקאית, גאונה טכנולוגית בעלת קשיים חברתיים, העובדת ב"קוגניטו בע"מ", שמאמינה שניתן לשפר את העולם.
 רנד רידלי (כריסטיאן סלייטר) – לשעבר ראש "קוגניטו בע"מ" ואביה של רייגן שהודח מעבודתו וכעת זומם נקמה בעודו מובטל, ובמקביל עוסק במלחמות שלהוב עם ריצ'רד דוקינס; בעודו מתגורר עם בתו.
 ברט האנד (קלארק דיוק) – יס מן מוושינגטון די. סי., שעל אף שהוא מצטייר תחילה כנער אחווה טיפוסי, בהמשך הוא מתגלה כגבר אכפתי שרק רוצה לאהוב ולרצות את כולם.
 ג'יי. אר. שיימפו (אנדרו דאלי) – מנכ"ל "קוגניטו בע"מ" הנוכחי.
 ד"ר אנדרה (בובי לי) – ביוכימאי בעל רוח חופשייה העובד ב"קוגניטו בע"מ".
 גלן דולפמן (ג'ון דימאג'יו) – גיבור מלחמה בעל נטיות שמרניות ודולפין למחצה.
 ג'יג'י תומפסון (טישה קמפבל) – ראש מחלק ניהול המניפולציות והתקשורת ב"קוגניטו בע"מ" ומלכת הרכילות המשרדית.
 מייק הקסום (ברט גלמן) – יצור בעל תכונות פטרייתיות והאידיוט המשרדי.

 סקירה 

 רשימת הפרקים 
עונה 1
  מספר פרק  מספר פרק בעונה  שם הפרק באנגלית  שם הפרק בעברית  בימוי  כתיבה  תאריך שידור מקורי 1  1 Unpresidented  כבוד א-נשיא  ויטלי סטרוקוס ופיט מיכלס  שיאון טאקאוצ'י 22 באוקטובר 2021 2  2 Clone Gunman  מי (שוב) ירה בקנדי  פיט מיכלס ומייק הולינגסוורת'  צ'ייס מיטשל 3  3 Blue Bloods  דם כחול  ויטלי סטרוקוס  אלכס הירש וארון בורדט 4  4 Sex Machina  סקס מכינה  דייוויד אוקס אדם לדרר ובורקה סקורפילד 5  5 The Brettfast Club  מועדון ארוחת הבוקר של ברט  ויטלי סטרוקוס ומייק ברטינו  מייק דאו ודבון קלי 6  6 My Big Flat Earth Wedding  בדרך לחתונה משטחים את כדור הארץ  דייוויד אוקס  מייק דאו ודבון קלי 7  7 Ghost Protocol  פרוטוקול רפאים  פיט מיכלס ומייק הולינגסוורת'  צ'ייס מיטשל 8  8 Buzzkill  באז שנות-אור  ויטלי סטרוקוס  אלישה ברופי וסקוט מיילס 9  9 Mole Hunt  ציד החפרפרת  דייוויד אוקס  אדם לדרר ובורקה סקורפילד 10  10 Inside Reagan  בראש של רייגן  ויטלי סטרוקוס ומולי הלמס  אלישה ברופי וסקוט מיילס ושיאון טאקאוצ׳י

 עונה 2 
  מספר פרק  מספר פרק בעונה  שם הפרק באנגלית  שם הפרק בעברית  בימוי  כתיבה  תאריך שידור מקורי 1  1 How Reagan Got Her Grove Back  כשרון פוגש את רייגן  דייוויד אוקס  צ'ייס מיטשל ושיאון טאקאוצ'י 22 באוקטובר 2021 2  2 Whoas-Feratu  קיאנו לנצח  מייק ברטינו  אלישה ברופי סקוט מיילס מייק דאו ודבון קלי 3  3 Reagan & Mychelle's Hive School Reunion  רייגן ומישל-פגישת מחזור  מולי הלמס  מייק דאו ודבון קלי 4  4 We Found Love in a Popeless Place  אין מדינה לאהבה  דייוויד אוקס  אדם לדרר ובורקה סקורפילד 5  5 Brettwork  ברט שולטטט!  האנה צ'ו וויטלי סטרוקוס  אלישה ברופי וסקוט מיילס 6  6 Rontagion  רון בלב  מולי הלמס  מייק דאו ודבון קלי 7  7 Project Reboot  פרויקט אתחול  פיט מיכלס ומייק הולינגסוורת'  צ'ייס מיטשל 8  8 Appleton  אפלטון, ויסקונסין  ויטלי סטרוקוס  אלישה ברופי וסקוט מיילס* שמות הפרקים בעברית כפי שמוצגים בנטפליקס.

הפקה
באפריל 2019, נמסר כי נטפליקס הזמינה 20 פרקים מהפקת הסדרה.

ביוני 2021, הסדרה הוכרזה לראשונה כסדרת האנימציה הראשונה למבוגרים שתופק על ידי "נטפליקס אנימציה", ואף נמסר כי הדמויות הראשיות בסדרה ידובבו על ידי ליזי קפלן, כריסטיאן סלייטר, קלארק דיוק, אנדרו דאלי, בובי לי, ג'ון דימאג'יו, טישה קמפבל וברט גלמן. זוהי הסדרה הראשונה שהופקה במסגרת העסקה שטאקאוצ'י סגרה בשנת 2018 עם נטפליקס במסרתה עליה "לפתח סדרות חדשות ופרויקטים נוספים בלעדית לנטפליקס." הצצה ראשונה מתוך הסדרה הוצגה במהלך פאנל פוקוס סטודיו לנטפליקס במהלך פסטיבל האנימציה הבינלאומי שהתקיים באנסי, בין התאריכים 14–19 ביוני 2021. בנוסף, טאקאוצ'י והירש העידו שהם קיבלו השראה מסדרות כמו "תיקים באפלה" וסדרת מגזיני "החדשות העולמיות השבועיות".

שידור
ב-20 בספטמבר 2021, הפיצה נטפליקס קדימון ראשון עבור הסדרה.

חלקה הראשון של עונתה הראשונה של הסדרה, שכללה 18 פרקים, עלה לשידור בנטפליקס ב-22 באוקטובר 2021.

קישורים חיצוניים


הערות שוליים

קטגוריה:סדרות הנפשה אמריקאיות
קטגוריה:קומדיות מצבים אמריקאיות
קטגוריה:קומדיות מצבים מונפשות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2021